text: Taxa-formand: Vi er chokerede
  03 december 2010 kl. 17.11
  Nyheden om at en af de ansatte i Vejle Taxa står mistænkt for vold og forsøg på voldtægt mod en kunde har sendt chokbølger ind i de lokale hyrevogne.   
  Formand for Vejle Taxa, Viggo Hansen, siger til TV SYD, at han er rystet. 
  - Han har været ansat hos i 5 år og er en meget vellidt person og kollega her i Vejle Taxa. Det er et chok for os alle, hvis det er rigtigt, at han har gjort det, siger han.
  
  Varetægtsfængslet
  Den mistænkte har fredag eftermiddag været i grundlovsforhør. Her er han foreløbig blevet varetægtsfængslet i 11 dage, inden sagen kommer for retten. 
  Han er mistænkt for at slå den 55-årige kvinde, derefter at banke hendes hoved ind i en radiator for derefter at overfalde hende seksuelt.
  